MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.345
         Consiliul Local al Municipiului Craiova, întrunit în şedinţa ordinară din data de 30.07.2009;

          Având în vedere raportul nr.72129/2009 întocmit de Direcţia Patrimoniu prin care se propune darea în folosinţă gratuită, către S.C. DISTRIGAZ SUD REŢELE S.R.L., a extinderii reţelei de distribuţie gaze naturale din municipiul Craiova, zona Făcăi şi rapoartele comisiilor de specialitate nr.271, 272, 273, 274, 275/2009;


În conformitate cu prevederile Legii gazelor nr.351/2004, cu modificările şi completările ulterioare şi Hotărârii Guvernului nr.2139/2004 pentru aprobarea Catalogului privind clasificarea şi duratele normale de funcţionare a mijloacelor fixe;


În temeiul art.36 alin.2 lit.c şi lit.d coroborate cu alin.6, lit.a, pct.14, art.124, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă darea în folosinţă gratuită, pe o perioadă de 14 ani, către  S.C. DISTRIGAZ SUD REŢELE S.R.L., a extinderii reţelei de distribuţie gaze naturale din municipiul Craiova, zona Făcăi, identificată la poziţia nr.5110, în anexa nr.2 din Hotărârea Guvernului nr.141/2008 .

Art.2. Predarea –primirea extinderii reţelei de distribuţie gaze naturale, prevăzute la art.1, se va face pe bază de contract de dare în folosinţă gratuită şi proces verbal de predare-primire.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Economico - Financiară şi S.C. DISTRIGAZ SUD REŢELE S.R.L vor aduce la îndeplinire prevederile prezentei hotărâri.

